

**ข้อบังคับมหาวิทยาลัยธรรมศาสตร์**

**ว่าด้วยการแบ่งส่วนงานในสถาบันเทคโนโลยีนานาชาติสิรินธรเป็นภาควิชา พ.ศ. ๒๕๖๐**

……………...........................................

โดยที่เป็นการสมควรแบ่งส่วนงานในสถาบันเทคโนโลยีนานาชาติเป็นภาควิชา

อาศัยอำนาจตามความในมาตรา ๙ แห่งพระราชบัญญัติมหาวิทยาลัยธรรมศาสตร์   
พ.ศ. ๒๕๕๘ ประกอบกับข้อ ๑๕ แห่งข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙ สภามหาวิทยาลัย ได้มีมติในการประชุมครั้งที่ ๖/๒๕๖๐ เมื่อวันที่ ๒๖ มิถุนายน ๒๕๖๐ ให้ออกข้อบังคับไว้ ดังนี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยการแบ่งส่วนงาน  
ในสถาบันเทคโนโลยีนานาชาติสิรินธรเป็นภาควิชา พ.ศ. ๒๕๖๐”

**ข้อ ๒[[1]](#footnote-1)** ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

**ข้อ ๓[[2]](#footnote-2)** ให้แบ่งส่วนงานในสถาบันเทคโนโลยีนานาชาติสิรินธรเป็นภาควิชา ดังนี้

(๑) ภาควิชาวิศวกรรมและเทคโนโลยีเคมีชีวภาพ ใช้ชื่อภาษาอังกฤษว่า School of   
Bio-Chemical Engineering and Technology

(๒) ภาควิชาวิศวกรรมและเทคโนโลยีโยธา ใช้ชื่อภาษาอังกฤษว่า School of Civil Engineering and Technology

(๓) ภาควิชาเทคโนโลยีสารสนเทศ คอมพิวเตอร์และการสื่อสาร ใช้ชื่อภาษาอังกฤษว่า School of Information, Computer, and Communication Technology

(๔) ภาควิชาเทคโนโลยีการจัดการ ใช้ชื่อภาษาอังกฤษว่า School of Management Technology

(๕) ภาควิชาวิศวกรรมเครื่องกลและระบบการผลิต ใช้ชื่อภาษาอังกฤษว่า School of Manufacturing Systems and Mechanical Engineering

(๖) ภาควิชาวิทยาศาสตร์บูรณาการและนวัตกรรม ใช้ชื่อภาษาอังกฤษว่า School of Integrated Science and Innovation

**ข้อ ๔** ให้อธิการบดีเป็นผู้รักษาการตามข้อบังคับนี้

 ประกาศ ณ วันที่ ๓ กรกฎาคม พ.ศ. ๒๕๖๐

(ศาสตราจารย์พิเศษ นรนิติ เศรษฐบุตร)

นายกสภามหาวิทยาลัย

1. ราชกิจจานุเบกษา เล่ม ๑๓๔/ตอนพิเศษ ๒๑๒ ง/หน้า ๓๖/๒๘ สิงหาคม ๒๕๖๐ [↑](#footnote-ref-1)
2. ข้อ ๓ แก้ไขเพิ่มเติมโดยข้อบังคับมหาวิทยาลัยธรรมศาสตร์ว่าด้วยการแบ่งส่วนงานในสถาบันเทคโนโลยีนานาชาติสิรินธรเป็นภาควิชา (ฉบับที่ ๒) พ.ศ. ๒๕๖๕ [↑](#footnote-ref-2)